**A Magyar Dolgozók Pártja**

**Központi Vezetősége részére!**

**Jelentés**

**Az ember tragédiája káros ideológiai tendenciájáról.**

**Az ember tragédiájában látottak több mint lesújtónak bizonyultak. Az előadás rámutatott arra, hogy az ellenséges pszichózis egyre kiterjedtebbé válik, és hogy a külső és a belső ellenség összefonódása, szervezkedése már a kulturális életre is kihatással van.**

**[[1]](#endnote-1)A Tragédiát arisztokratizmus, antidemokratizmus és antikommunizmus jellemzi. Nem illeszthető be a haladó hagyományok szemléletébe, nem felel meg a szocialista realista esztétikának.**

**Vallásossága, Isten és a Lucifernek nevezett szellem szerepének bemutatása, az a felvetés hogy képesek az ember gondolkodásmódját a világ működését befolyásolni az imperialisták és kulákok gondolkodásmódját tükrözik. Továbbá Lucifer szellemként való emlegetése sértő, az egyetlen igaz szellem, csakis a kommunizmus szelleme lehet.**

**Az álomszínek legnagyobb hibája hogy történelmileg hiteltelenek, kigúnyolják a szocialista realista fejlődéseszményt.**

**Az Athéni és a Párizsi részek azt sugallják, hogy a tömeg öntudat nélküli, csupán a nagy egyénnek kiszolgáltatva létezhet és hogy a lakosság a társadalmi rend tönkretevője.**

**A római jelenet kifejezetten dekadens és obszcén. A szexualitást hagyjuk a hanyatló nyugat ópiumának!**

**A prágai szín azt közvetíti hogy az elméleti tudás többet ér mint a kétkezi munka, a házasságtörés pedig nem egyeztethető össze a szocialista családmodellel.**

**A legundorítóbbak a Falanszter-jelenetben látott vízió, amely felfogható a szocialista eszmék gúny tárgyává tételének. [[2]](#endnote-2)1Fourier utópikus kommunizmusa egy mélységesen emberséges kommunizmus, viszont ahogy Madách ezt megrajzolja, az nem egyéb, mint a kommunizmus torzképe.**

**[[3]](#endnote-3)Madách nem volt forradalmár, nem volt következetes harcosa a haladásnak. A mű pesszimisztikus,antihumanisztikus,jövőképe végtelenül negatív, káros és veszedelmes a népi demokráciára nézve. Nem bízik a szocialista rendszer ideológiában és ahogy lenni szokott: aki mibennünk nem bízik, az önmagában sem bízik. Aki mibennünk nem bízik, az a mi fényes jövőnkben sem bízik. És aki a mi boldog, fényes jövőnkben nem bízik, az áruló.**

**Ezen okokból kifolyólag javaslom Az ember tragédiájának azonnali betiltását!**

**Budapest,1955.jan.14.**

**Krasznaja**

1. **Nemes Dezső Rákosi Mátyásnak küldött leveléből** [↑](#endnote-ref-1)
2. **HERMANN István: Madách: Az ember tragédiája, Irodalomtörténet,** [↑](#endnote-ref-2)
3. **1952/3–4. 347.** [↑](#endnote-ref-3)